text: Вяра Лозанова и Иван Костадинов са загиналите в самолетната катастрофа
  Ключови думи: Вяра Лозанова, Пловдив, Иван Костадинов, София, загиналите, самолетната катастрофа, инцидент, Ихтиман
  Вяра е механик в 24- та Авиационна база - Крумово. Колегите й не могат да повярват, че е загинала при днешния инцидент
  Вяра Лозанова от Пловдив и Иван Костадинов от София са загиналите в самолетната катастрофа край Ихтиман. Днес преди обед малък самолет се е разби на запад от Ихтиман посока Черново, където има летище за наемане на самолет. В 11.32 е получен сигнал, че самолет е паднал и се е запалил.
  По първоначални данни след набрана височина, самолетът изпада в свредел, пада и се самозапалва.
  Вяра Лозанова е механик в 24- та Авиационна база - Крумово. Тя е един от любимите членове на екипа на авиобазата. Макар и жена в тази типично мъжка професия, казват, че е сред най-добрите специалисти на Кугър, Ми-17 и Ми-24.
  "Потресен, съм, иде ми да ревна с глас, макар да съм мъж на години. Познавам Вяра, не мога да повярвам, че я няма. Идеален човек, единственият механик на вертолет в Авиобаза Пловдив. Наскоро се пенсионира, но ще лети и в сънищата на хората, които я познаваха. Истинска жена, с главно "Ж". Хората, минали тоя портал, са така – летят, докато са живи, а и след това."
  Така коментира за "Марица" фаталния инцидент със самолет Чесна с двама загинали край Ихтиман Тобия Качаков, авиоас и конструктор с 60-годишен стаж в авиацията. Познава я от години, контактуват редовно във Фейсбук.
  Познавала отлично редукторите на самолетите. Ползвала се с изключително уважение от колегите си. Винаги, когато имало задача, се включвала наравно с мъжете, без грам женски глезотии. Всички я обичали, редовно се обръщали към нея за съвет и помощ.